BUTE ME 9
Wuwor Jehovah Kacel Calo Jo me Ot
“Wuwor en ngat ma oketo polo ki lobo.”
Kit ma wapwonyo i brocuwa man, Baibul tye ki pwony mapol ma twero konyo in ki jo me odi. Jehovah mito ni wubed ki yomcwiny. En ocikke ni ka wuketo worone obedo mukwongo, “ci jami ducu gibimedo botwu.” (Matayo 6:33) En mito ni wubed lureme. Ti ki kare ducu me onen me dongo watti ki Lubanga. Man aye mot ma pud dong dit loyo ma ngati mo twero nongone.
1 JING WATTI KI JEHOVAH
GIN MA BAIBUL WACO: “Abibedo wonwu, wun bene wubibedo awobena ki anyirana; man lok pa [Jehovah.]” (2 Jo Korint 6:18) Lubanga mito ni ibed lareme macok. Lega obedo yo acel me cobo meno. Jehovah kwayi me ‘lega bote ma pe ikeng.’ (1 Jo Tecalonika 5:17) En mito winyo tam ki par ma tye i cwinyi. (Jo Pilipi 4:6) Ka ilego kacel ki jo me ot-ti, gin gibineno kit ma Lubanga tye ada boti.
Medo i kom lego bot Lubanga, omyero bene iwiny lokke. Itwero timo man ki kwano lokke kacel ki bukkewa ma jenge i Baibul. (Jabuli 1:1, 2) Lwod lok i kom jami ducu ma ipwonyo. (Jabuli 77:11, 12) Winyo lok pa Lubanga bene kwako cito i cokke pa Lukricitayo kare ki kare.
Lok ki dano i kom Jehovah obedo yo mukene ma pire tek me jingo wat kwede. Ka imedde ki timo man, ci ibimedde ki nyiko cok bote.
GIN MA ITWERO TIMONE:
Ket yub me pwony ma rwatte ki miti pa ngat acel acel me otwu, dok wulub labongo keng
Macalo jo me ot, wuket jami me cwiny obed mukwongo ma ka galowang ki mato yamo
2 WUNONG MIT PA YUBWU ME WORO PI JO ME OT
GIN MA BAIBUL WACO: “Wunyik cok bot Lubanga, ci en bene binyiko cok botwu” (Yakobo 4:8) Myero wuket yub me woro pi jo me ot kare ducu dok wulubi. (Acakki 18:19) Ento jami mukene pud mitte. Lubanga myero obed i kwowu me nino ducu. Jing wat pa jo me odi ki Lubanga ki lok i kom Lubanga ka “wubedo i odiwu, ki ka wutye ka wot i yo, ka wubuto piny ki ka wua malo.” (Nwoyo Cik 6:
GIN MA ITWERO TIMONE:
Ket yub me pwony ma rwatte ki miti pa ngat acel acel me otwu, dok wulub labongo keng
fur_Latn luo_Latn luo_Latn luo_Latn hau_Latn luo_Latn luo_Latn luo_Latn luo_Latn mos_Latn luo_Latn quy_Latn luo_Latn luo_Latn mos_Latn